
Глава първа

Общи положения
чл.1 С този правилник се урежда организацията на труда в ОУ “Реджеб Кюпчу”.
чл.2 Правилникът конкретизира правата и задълженията на работниците, служителите
и на Директора по трудовите правоотношения.
чл.З В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания към професионалните задължения са определени в длъжностните характеристики.
чл.4. Органите на синдикалните организации имат право да участват при изготвяне на проектите на всички вътрешни правилници и наредби, които се отнасят до трудовите правоотношения, за което работодателят задължително отправя покана.

Глава втора

Възникване и изменение на трудовото правоотношение

Раздел I

Трудов договор

чл.5 Трудов договор се сключва между работника или служителя и директора на училището.
чл.6 Трудовият договор се сключва в писмена форма, подписва се от двете страни в два екземпляра, единият от които остава в училището, а другият се връчва незабавно срещу подпис на работника или служителя. Работодателят предоставя на работника/служителя копие от уведомлението по чл.62, ал.З от КТ, с което трудовият договор е регистриран в ТД на НАП, както и длъжностна характеристика.
чл.7 При сключване на трудовия договор директорът запознава работника или служителя с трудовите задължения произтичащи от заеманата длъжност или изпълняваната работа.
чл.8 Документите, които са необходими за сключване на трудов договор, са:
1. заявление свободен текст;
2. професионална автобиография;
3. лична карта за удостоверяване на самоличност, която се връща веднага на лицето;
4. документ	за	придобито	образование,	специалност,	квалификация, правоспособност, научна или професионално-квалификационна степен;
5. трудова книжка и други документи, удостоверяващи стаж по специалността;
6. документ за медицински преглед при първоначално постъпване на работа и след преустановяване на трудовата дейност по трудово правоотношение за срок над 3 месеца;
7. свидетелство за съдимост, ако са изтекли повече от 6 месеца от прекратяването на последния трудов договор.
чл.9 Трудово правоотношение между страните се създава от момента на сключването на трудовия договор и те са длъжни да изпълняват задълженията си по него.
чл.10 Началото на изпълнението и времетраенето на трудовия договор се уреждат съобразно КТ.

чл.11 Съдържанието на трудовия договор се определя от: 1. КТ; 2. Колективен трудов договор; 3. индивидуални клаузи.
чл.12 С трудовия договор се определят мястото, характерът на изпълняваната работа и трудовото възнаграждение.
чл.13 Съдържанието на трудовия договор включва условията, които определят правата и задълженията на работника или служителя и тези на работодателя.
чл.14 Условията на трудовия договор са законови - тези, които са отразени в КТ и други нормативни документи и необходими - място и характер на работата, предмет на дейност, обем на работа, условия на труд и трудови възнаграждения:
1. предметът и обхватът на дейността се определят със съответната длъжностна характеристика;
чл.15 Трудови договори се сключват при условията и по реда на КТ.

Раздел II

Процедура и методи за подбор на учителските кадри

чл.16 Назначаването на педагогическите кадри се извършва при спазване на КТ и Наредба за статута и професионалното развитие на учителите, директорите и другите педагогически специалисти на МОН.
чл.17 (1) Длъжности на педагогически специалисти се заемат от лица,
придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност.
(2) Учителска длъжност може да се заема и от лице без висше образование и без професионална квалификация „учител“ в случаите по чл. 213, ал. 8 от Закона за предучилищното и училищното образование или от лица със завършено висше образование, но без професионална квалификация „учител“ в случаите по чл. 213, ал. 9-11 от Закона за предучилищното и училищното образование.
(3) В случаите по ал. 2 лицата, които заемат учителска длъжност без професионална квалификация „учител“ са педагогически специалисти и имат правата и задълженията на съответната учителска длъжност, докато я заемат.
чл.18 За педагогически кадри не могат да се назначават лица, които:
1. са осъдени на лишаване от свобода с влязла в сила присъда за умишлени престъпления;
2. са лишени от право да упражняват професията си;
3. страдат от заболявания и отклонения, които застрашават живота или здравето на учениците, определени с наредба на министъра на образованието и науката, съгласувана с министъра на здравеопазването.
чл.19 Подборът на кадрите се извършва чрез предварителен подбор по документи - проучване на определен списък от документи, представени от кандидатите за заемане на учителска длъжност и последващо интервю.
чл.20 Директорът на училището обявява свободните работни места в бюрото по труда и в РУО Бургас на МОН в тридневен срок от овакантяването им.
чл.21 Обявата на директора трябва да съдържа:
1. точно наименование и адрес на училището;
2. свободната длъжност или длъжността, която ще бъде заета на основание чл.68, т. З от КТ - до завръщане на титуляр;
3. изискванията за заемане на длъжността съобразно придобитото образование, професионална квалификация и правоспособност, определени с Наредбата за статута и професионалното развитие на учителите, директорите и другите педагогически специалисти на МОН.
4. началният и крайният срок за подаване на документите.

Раздел III

Допълнителен труд по трудов договор

чл.22 При извършването на допълнителен труд по трудов договор се спазват разпоредбите на раздел Раздел IX „Допълнителен труд по трудов договор“ на КТ.

Раздел IV

Изпълнение на трудовото правоотношение

чл.23 Предмет на изпълнение на трудовия договор може да бъде всяка договорна клауза с писмено съгласие между страните.
чл.24 Работодателят може едностранно да увеличава трудовото възнаграждение на работника или служителя.
чл.25 При изменение на трудовото правоотношение се спазват разпоредбите на чл.118 и чл.119 от КТ.
чл.26 Директорът на училището може да бъде командирован от началника на РУО на МОН след съгласуване с финансиращия орган.
чл.27 При командироване на работници и служители се спазват разпоредбите на КТ и Наредбата за командировките в страната или чужбина.

Глава трета

Основни задължения на страните по трудовото правоотношение

Раздел I

Задължения на ДИРЕКТОРА

Чл. 28.(1) Директорът ръководи образователния процес в институцията в съответствие с държавната политика в областта на образованието и планира, организира, координира, контролира и отговаря за цялостната административно-управленска и финансова дейност в институцията.
(2) Директорът, като орган на управление и контрол, изпълнява своите функции като:
1. планира, организира, контролира и отговаря за дейностите свързани с обучение, възпитание и социализация в институцията;
2. отговаря за спазването и прилагането на държавните образователни стандарти;
3. утвърждава Списък-образец на ОУ „Реджеб Кюпчу“;
4. организира и ръководи процеса на качеството и ефективността на предоставяното образование и обучение с оглед внасянето на подобрения в работата на институцията;
5. определя училищния план-прием и предлага за съгласуване и утвърждаване държавния и допълнителния план-прием, организира и осъществява приемането на децата за предучилищно образование в съответствие с акта на съответния финансиращ орган;
6. организира и контролира дейности, свързани със задържането на подлежащите на задължително обучение деца и/или ученици от институцията, и с организирането и изпълнението на приема;

7. подписва документите за преместване на децата и учениците, за завършено задължително предучилищно образование, за завършен клас, за степен на образование, за професионална квалификация;
8. съхранява печата с държавния герб;
9. изготвя длъжностно разписание на персонала и утвърждава поименно разписание на длъжностите;
10. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда. Обявява свободните работни места в Бюрото по труда и в Регионалното управление на образованието в тридневен срок от овакантяването им;
11. организира ефективното управление на персонала като създава условия за повишаването на професионалната му квалификация и за кариерно развитие на педагогическите специалисти;
12. организира атестирането на педагогическите специалисти и при необходимост	организира	изработването	на	план	за	методическа	и организационна подкрепа;
13. отговаря за законосъобразното, целесъобразно, икономично и прозрачно разпореждане с бюджетните средства, за което представя тримесечни отчети пред Общото събрание на работниците и служителите и Обществения съвет;
14. контролира и отговаря за правилното попълване и съхраняване на документите;
15. съдейства на компетентните контролни органи при извършване на проверки, организира и контролира изпълнението на препоръките и предписанията им;
16. поощрява и награждава ученици, учители и други педагогически специалисти и непедагогическия персонал за постиженията и изявите им;
17. налага санкции на ученици, учители и други педагогически специалисти и непедагогическия персонал;
18. отговаря за осигуряването на здравословна, безопасна и благоприятна среда за обучение, възпитание и труд;
19. отговаря за опазването и обогатяването на материално-техническата база на институцията като създава подходяща организация с цел ефективно изпълнение на задълженията;
20. осъществява взаимодействие с родители и представители на организации и общности;
21. координира взаимодействието със училищно настоятелство, партньорските организации и заинтересовани страни;
22. представлява институцията пред администрации, органи, институции, организации и лица и сключва договори с юридически и физически лица по предмета на дейност в съответствие с предоставените му правомощия;
23. участва в заседанията на Обществения съвет и предоставя необходимата училищна документация за обсъждане и съгласуване;
24. съдейства на компетентните органи за установяване на нарушения по чл. 347 от Закона за предучилищното и училищно образование.
(3) Директорът на училището е председател на Педагогическия съвет и осигурява изпълнение на решенията му.
(4) Със своя заповед директорът може да делегира правомощия на заместник- директорите, в определените в нормативен акт случаи.
чл.29 Директорът е длъжен да пази достойнството на работника или служителя по време на изпълнение на работата по трудовото правоотношение.
чл.З0 Длъжен е да създаде условия на учителите да повишават професионалната си квалификация в организирани форми на обучение и чрез самостоятелна подготовка.


Раздел II
Права и задължения на педагогическия персонал
Учители

чл.31 (1) Професионалният профил на учителя определя необходимите компетентности, като съвкупност от знания, умения и отношения, които са необходими за:
1. заемане и изпълняване на длъжността;
2. определянето на приоритети за професионалното усъвършенстване;
3. кариерното развитие;
4. подпомагане на самооценката и за атестирането на педагогическия специалист.
(2) Необходимите компетентности, като съвкупност от знания, умения и отношения, за учителите са определени в Приложение №2 на Наредбата за статута и професионалното развитие на учителите, директорите и другите педагогически специалисти.

Педагогическите специалисти осъществяват обучение и възпитание на децата и учениците в съответствие с ДОС.

Чл. 32 (1) Учителят има право:

а) свободно да определя методите и средствата за провеждане на образователно- възпитателен процес, като активно използва интерактивни методи на преподаване и възможностите на информационните и комуникационните технологии;
б) да участва в класирането на проектите на учебници по съответния учебен предмет и при избора на учебник, по който ще се провежда обучението;
в) да получава информация от директора на училището, РУО- Бургас и МОН относно възможностите за повишаване на професионалната си квалификация
г) да продължава образованието си и да повишава професионалната си квалификация; да дава мнения и предложения за развитието на училището;
д) да използва училищната МТБ само за изпълнение на служебните си задължения; е) да дава за размножаване материали за тестове и изпитвания на учениците на длъжностното лице, определено от директора.

(2) Учителят е длъжен:

a) да изпълнява нормата за задължителна преподавателска работа и другите задължения, включени в длъжностната му характеристика;
б) да преподава учебния предмет на книжовния български език, с изключение на учебните предмети по „чужд език" и „майчин език", както и на учебните предмети, изискващи билингвистично обучение;
в) да общува с учениците на книжовен български език и да ги подпомага да усвояват езиковите норми;
г) да уведомява своевременно директора, когато се налага да отсъства от учебни часове (в деня на преди отсъствието или на следващия ден до започване на учебния процес) за осигуряване на заместник, с оглед недопускане на свободни часове;
д) да участва в работата на ПС и да изпълнява неговите решения;
е) да изпълнява предписанията и препоръките на органите, осъществяващи методическа дейност и контрол в системата на училищното образование;
ж) да опазва живота и здравето на учениците по време на образователно- възпитателния процес и на други дейности, организирани от училището;
з) да поддържа и повишава професионалната си квалификация съобразно политиките за организационно развитие на училището и специфичните потребности на учениците с цел подобряване качеството на образование;
и) да информира писмено и на индивидуални срещи родителите за успеха, развитието на ученика и за спазване на училищната дисциплина;

к) да не ползва мобилен телефон по време на учебен час;
л) да не пуши, да не внася и да не употребява алкохол в училището, както и извън него, при провеждане на дейности, в които участват ученици;
м) да се явява на работа с облекло и във вид, които съответстват на положението му на учител, в духа на добрите нрави - с външния си вид, с облеклото си и поведението си учителите да допринасят за нравствените добродетели у учениците си;
н) да не внася в училището оръжие, както и други предмети, които са източник на повишена опасност;
о) да вписва в електронния дневник на класа ежедневно действително взетите часове конкретната тема на урока (при неспазване на определения срок, часовете се приемат за незаработени и на учителя не се начислява възнаграждение за тях, съгласно чл.266 ал.2 от КТ);
п) да води коректно и редовно училищната документация, съгласно НАРЕДБА № 8 от 11.08.2016 г. за информацията и документите за системата на предучилищното и училищното образование;
р) да води правилно и коректно електронния дневник, който е официален документ, както и да въвежда системно оценките на учениците;
с) чрез административното ръководство да уведомява незабавно общинската служба
„Социално подпомагане“ за ученици, нуждаещи се от закрила / чл.7, ал. 1 от ЗЗД/; да уведомява директора за ученици, нуждаещи се от специална закрила / чл.5 от ЗЗД/;
т) да изпълнява решенията на ПС и на другите органи за управление; у) да не отклонява ученици от учебния процес;
ф) да не прилага форми на физическо и психическо насилие върху учениците и да не накърнява личното им достойнство;
х) да подпомага родителите, които срещат затруднения при възпитанието на децата си /Закон за борба срещу противообществените прояви на малолетните и непълнолетните (ЗБППМН)/;
ц) да не организира и да не осъществява политическа, религиозна и противодържавна дейност с учениците и колегите си в училище;
ч) в едномесечен срок от началото на всяка учебна година учителите подават писмена декларация пред директора на училището относно обстоятелството дали през предходната учебна година са предоставяли образователни услуги срещу заплащане, както и относно липсата на конфликт на интереси.

(3) Учителите и административното ръководство не  носят отговорност за вещи, изгубени от учениците.
(4) Всяка учебна година до 15 септември учителят е длъжен да изготви тематични разпределения по предметите, които ще преподава, като ги качва в електронния дневник.
(5) Учителите работят за опазването, обогатяването и усъвършенстването на МТБ.
(6) Учителите дежурят на територията на училището по определено разписание, утвърдено от директора.
(7) Учителят може да работи и в друго учебно заведение, но е длъжен да спазва правилниците на училището и заповедите на директора и да се съобразява с ангажиментите си в училище; Ако работи на втори трудов договор, е длъжен писмено да уведоми директора за това свое решение.
 (8)Учителите дават консултации в дни и часове, утвърдени със заповед на директора.
(9)Не се разрешава вземането на допълнителни часове за преподаване на учебния материал и изпитване на ученици в часове над учебните планове.
 (10)Системно собственоръчно попълва оценките на учениците в електронния дневник на училището и информира родителите за резултатите на учениците.
 (11)При осъществено заместване, учителят е длъжен в тридневен срок да подаде попълнена бланка за реализираните часове. При неспазване на посочения срок часовете не подлежат на изплащане.
  (12)При организация, свързана с извеждане на ученици извън училище, учителят е длъжен в двуседмичен срок да подаде: докладна с пълна информация за мероприятието / зелено училище, екскурзия, посещаване на обекти и т. н. /, списъци на учениците, участващи в дейността, както и имената на придружаващите ги учители. Задължително се внасят в канцеларията декларациите на родителите за информирано съгласие.
  (13)При необходимост от издаване на всякакъв вид административни документи, учителят е длъжен да подаде молба три дни преди това предварително.

чл.33 Учител, който е и класен ръководител има и следните допълнителни задължения:

(1) Да следи за успеха и развитието на учениците от съответния клас, за спазването на учебната дисциплина, както и за уменията им за общуване с учениците и учителите, като периодично и своевременно информира родителите им;
(2) Да анализира и оценява рисковите фактори върху учениците от класа и да предприема превантивни и корективни мерки за справяне с тях;
(3) Да контролира посещаемостта на учебните часове от учениците в класа;
(4) Своевременно да уведомява родителите, ако ученикът отсъства от учебни часове, както и когато спрямо него ще започне процедура за налагане на наказание и други мерки по този правилник;
(5) Да консултира родителите за възможностите и формите на допълнителна работа с ученика;
(6) Контролира посещаемостта на учениците с униформено облекло и приличен външен вид в училище;
(7) Да организира индивидуални срещи с учениците от класа, да организира и про- вежда часа на класа, да работи за развитието на паралелката като общност;
(8) Да участва в процедурите за налагане на наказания и мерки по отношение на учениците в класа в случаите и по ред определени в този правилник;
(9) Да осъществява връзка с учителите, които преподават на класа;
(10) Да осъществява връзка и да подпомага учителите, които работят с учениците в класа;
(11) Да води редовно и съхранява учебната документация за класа;
(12) Да не прилага форми на психическо и физическо насилие върху учениците, да не

накърнява личното им достойнство;
(13) Класният ръководител е длъжен да запознае учениците и родителите с Правилника за дейността на училището и с училищния учебен план срещу подпис;
(14) Класният ръководител е длъжен да изпълнява нарежданията на директора, които се отнасят до поверения му клас и да се грижи за хигиената на класната стая и за опазване на училищното имущество. След завършване на учебната година предава в изправност на директора задължителната учебна документация, а на домакина - имуществото в класната стая;
(15) 	Класният ръководител провежда в началото на учебната година, след зимната и пролетната ваканция, инструктаж по безопасни условия на възпитание на труд;
(16) На първата за учебната година родителска среща, класният ръководител предоставя информация на родителите за приемното време на учителите в училище.
(17) В началото на учебната година класните ръководители информират родителите, че училището е с електронни бележници за учениците.
(18) Класният ръководител запознава учениците и родителите с Правилника за дейността на училището и с учебните планове за съответния клас (срещу подпис) на първата родителска среща и в срок до 01.10. 
(19) Класният ръководител изготвя справка с оценките и хорариума часове по години на ученик, който е подал заявление в канцеларията на училището, като попълва предварително изготвена бланка, предоставена му от техническия секретар. Срокът за изготвяне на справката е седем календарни дни.

Дежурни учители

чл.34 Дежурните учители са длъжни да заемат местата си 15 минути преди началото на учебните часове:
1. спазват утвърдения от директора график за дежурство;
2. главните дежурни учители идват 30 минути преди започване на учебните занятия за установяване състоянието на училищната база и подготовката й за учебно-възпитателния процес за деня; посрещат учениците на входа на училището и контролират спазване на системата за достъп;
3. контролират графика за времетраене на учебните часове;
4. докладват на училищното ръководство за неизправности или нанесени щети на материалната база, или констатирани нарушения, които се отразяват в дневник при домакина на училището;
5. носят отговорност за реда и дисциплината в учебната сграда;
6. напускат последни училищната сграда след приключване на учебните занятия;
7. след биенето на първия учебен звънец предприемат мерки за подготовка на учениците за учебен час;
8. упражняват контрол върху униформеното облекло на учениците в училище;
9. съдействат на охраната за предотвратяване на инциденти.

Помощен и обслужващ персонал

чл.35 Основните задължения по трудовото правоотношение се уреждат съгласно КТ, длъжностните характеристики, училищния правилник, ЗПУО и ДОС.
чл.36 При изпълнение на работата, за която са се уговорили, работниците и служителите са длъжни да:
1. спазват установената трудова дисциплина и да изпълняват работата, съгласно длъжностната характеристика;

2. се явяват навреме на работа и да бъдат на работното си място до края на работното време;
3. се явяват на работа в състояние, което им позволява изпълнение на възложените задачи;
4. не употребяват алкохол или други упойващи вещества през работно време;
5. използват пълноценно работното време за изпълнение на възложените задачи;
6. спазват техническите и технологическите правила, правилника за осигуряване на безопасни условия на възпитание, обучение и труд, училищния правилник и други законни нареждания на работодателя;
7. пазят грижливо училищното имущество и материално-техническата база, както и да пестят разходването на ел. енергия, вода, отопление и други материали и консумативи;
8. да пазят името на училището, да не уронват неговия авторитет и престиж, да не злоупотребяват с доверието на Директора и да не разпространяват поверителни за него сведения;
9. съгласуват работата си и си оказват помощ и съдействие;
10. 	изпълняват всички други нареждания, произтичащи от нормативните актове, от колективния трудов договор и от характера на работата.
11. 	в отношенията си с учениците и техните родители да не допускат прояви на физически или психически тормоз, дискриминация на основата на пол, народност, етническа принадлежност и религия.
12. да спазват Етичния кодекс на училищната общност.

чл.37 Работниците и служителите имат право:

1. на своевременна, достоверна и разбираема информация относно училищните и административните дейности;
2. да изискват от Директора обективна и справедлива характеристика за професионалните си качества и резултатите от трудовата си дейност или обективна и справедлива препоръка при кандидатстване за работа при друг работодател.

Глава IV

Работно време и почивки

Раздел I

Редовно работно време

чл.38.Директорът определя работно време за персонала, както следва:
(1) ДИРЕКТОР- 8ч. Работен ден
7.30ч. – 12.00 ч.-4:30 часа 
12:00ч. – 12.30 ч. – почивка
12,30ч.- 16,00 ч.- 3:30 часа
(2) Помощен административен персонал:
Касиер-домакин-9,00- 11,00 часа- (2 часа)  
Счетоводител-2 часа работно време
(3) Педагогически специалисти:
7,00ч.- явяване на дежурните учители на работа в училището и придружаване на пътуващите ученици до училище в училищния автобус.
  7,30ч. – явяване на педагогическите специалисти на работа
11,00ч. – явяване на учителите ГЦОУД
17,00 ч. до 18,00ч. – придружаване на учениците от училище до местоживеенето  им от учителите в ГЦОУД  на работа

(4) Помощен персонал- 2 човека по 8 часа

	6,30ч.- 18,00ч.-   по утвърден график

чл.39 (1) Начинът на отчитане на работното време на библиотекар, ЗАС, технически секретар/домакин, касиер, счетоводител и работник по поддръжка става чрез справка от системата за контрол на достъп и се контролира от заместник - директор АД.
(2) Начинът на отчитане на работното време на хигиенистките става с присъствена книга и регистриране на начало и край на работното време с индивидуален чип в системата за контрол на достъп, като редът се определя от зам.-директори АД и се контролира от домакина на училището.

Раздел II Почивки

чл.40 Почивките в работния ден се ползват при спазване изискванията на раздел III от КТ и Наредба за работното време, почивките и отпуските.
чл.56 Празничните дни през учебната година се ползват съгласно чл.154 от КТ.

Раздел III Отпуски

чл.41 Отпуските на педагогическия и непедагогическия персонал в училището се определят и се ползват при спазване на разпоредбите на КТ и Наредбата за работното време, почивките и отпуските.
чл.42 Директорът ползва платен годишен отпуск в размер на 48 работни дни, по чл.155 от КТ.
чл.43(1) Учителите ползват платен годишен отпуск в размер на 48 работни дни, на основание чл.155, ал.З от КТ и чл.24, ал.1 от НРВПО;
(2)Членовете на синдикалните организации ползват 8 работни дни допълнителен платен отпуск, съгласно браншов колективен трудов договор.
(3)Платеният годишен отпуск на учителите се ползва през ваканциите, като по изключение, когато важни причини налагат това, може да се ползва и през учебно време – до 3 дни за учебен срок, т. е. до 6 дни за година.
(4)Служител, който не е пуснал заявление за отпуск и отсъства, пуска заявление
за неплатен отпуск в посоченото време.
(5)Заявленията се завеждат две седмици преди конкретната дата за ползване на полагаемия платен отпуск.
чл.44 Удължен с 8 работни дни платен отпуск за календарна година ползва и непедагогическият персонал, членове на синдикалните организации, съгласно КТД.






Глава V

Трудова дисциплина

чл.45 За редовно неизпълнение на професионалните си задължения, нарушения на трудовата дисциплина, училищния правилник и правилника за вътрешния трудов ред, работниците и служителите носят дисциплинарна отговорност и се наказват съгласно КТ.
чл.46 Нарушение на трудовата дисциплина е и неизпълнение на задълженията, произтичащи от длъжностната характеристика, нормативни документи и чл.187. от КТ.
чл.47 За нарушения на трудовата дисциплина се налагат дисциплинарни наказания, съгласно раздел III , чл.188. от КТ. Служител с наложено дисциплинарно наказание не получава допълнително материално стимулиране в периода на наложеното наказание.

Глава VI

Имуществена отговорност и други видове обезщетения

Раздел I

Имуществена отговорност
чл.49 Директорът, педагогическият и непедагогическият персонал носят имуществена отговорност съгласно КТ, законовите разпоредби в страната и нормативната база за системата на училищното образование.
чл.50 Имуществена отговорност носят и учениците, които при повреда на училищно имущество възстановяват нанесената щета в 3-дневен срок
след откриване на виновните ученици и съставяне на констативен протокол.

Раздел II

Други видове обезщетения

чл.51 Други видове обезщетения се изплащат на директора, педагогическия и непедагогическия персонал при спазване на Глава десета „Имуществена отговорност и други видове обезщетения“, раздел III от КТ, както и съгласно КТД.

Глава VII

Професионална квалификация
чл.52 Учителите и другият педагогически персонал имат право на участие в квалификационни форми, на професионално развитие, израстване и методически изяви.

чл.53 Договор за повишаване на квалификацията и за преквалификация се сключва между училищния директор и членовете на педагогическия и непедагогическия колектив, на основание на чл.234 от КТ.

Глава VIII

Трудово възнаграждение

чл.54.Трудовото възнаграждение в училище се изплаща в български лева, лично на работника/служителя или чрез дебитна карта по банков път, всеки месец до 30-то число за текущия месец.
чл.55. Размерът на трудовото възнаграждение се определя съгласно НАРЕДБА № 4 от
20. 04. 2017 г. за нормиране и заплащане на труда., КТД и Вътрешни правила за работна заплата в училище.
чл.56. Нормите за задължителна преподавателска заетост на педагогическия персонал се определят с Наредба № 4 от 20.04.2017 г. за нормиране и заплащане на труда.
чл.57. Допълнителните и другите трудови възнаграждения на трудовия колектив в училището се изплащат при спазване на гл.ХII, раздел III от КТ, КТД и Наредба за допълнителните и други трудови възнаграждения на МТСП, приета с ПМС № 133 от 14.07.1993 г. /Обн., ДВ, бр. 67 от 6.08.1993 г., изм., бр. 1 от 4.01.1994 г., бр.
25 от 19.03.1999 г./
чл.58. Възнаграждение за допълнителен труд се получава само след сключен трудов договор между директора на училището и работника или служителя по чл.110, чл.111, чл.114 при стриктно спазване на чл. 113, чл.117 и чл.259 от КТ.

Глава IX

Здравословни и безопасни условия на труд

чл.59 Училищният директор е длъжен да осигури здравословни и безопасни условия на възпитание, обучение и труд в училището, като:
1. Разработи и утвърди правила за осигуряване на безопасни условия на труд.
2. Утвърди правилник за осигуряване на безопасни условия на възпитание, обучение и труд.
3. Осигури провеждането на видовете инструктажи от зам.-директора по АСД. Инструктажът на педагогическия и непедагогическия персонал, и на учениците от класните ръководители се провежда първия учебен ден след 15.09., първия учебен ден след зимната ваканция и първия учебен ден след пролетната ваканция.
4. Oсигури санитарно-битово и медицинско обслужване, съгласно гл. Х на Наредба
№ 7 от 23.09.1999г.на МТСП и МЗ - /ДВ, бр.88 от 1999г./
5. Училищният директор спазва разпоредбите на чл.287,ал.1 от КТ и подзаконовия нормативен акт Наредба № 3 за задължителните медицински прегледи на

служителите.
чл.60 Директорът взема мерки за предотвратяване на трудовите злополуки в училището, установява наличието на трудова злополука, уведомява съответните органи и в тридневен срок съставя акт за трудова злополука.
чл.61 Работниците и служителите са длъжни да спазват утвърдените от директора правилници, наредби, указания, правила, инструктажи и инструкции, свързани с безопасните условия на труд.
чл.62 За организиране и провеждане на дейностите, по създаване и поддържане на безопасни и здравословни условия на възпитание, обучение и труд в училището, са изградени:
1. Комитет по охрана на труда.
2. Комисия по безопасност на движението, охрана на труда и защита при природни и други бедствия.

Глава X

Прекратяване на трудовото правоотношение

чл.63		С	прекратяване	на	трудовия	договор	престава	да	съществува	трудово правоотношение.
чл.64 Прекратяване на трудовия договор се извършва при спазване разпоредбите на КТ и КТД.
чл.65 Прекратяването на трудовия договор става с писмена заповед на директора, в която точно е отразено основанието на съответния член от КТ, въз основа на който става прекратяването.
чл.66  Издадената заповед се връчва лично на работника или служителя.
чл.67 Причините за прекратяване на трудовия договор и датата се вписват в трудовата книжка на работника или служителя.
чл.68 При прекратяване на трудовото правоотношение упълномощено от него длъжностно лице – ЗАС предава незабавно трудовата книжка на работника или служителя срещу подпис.
чл.69 Парични обезщетения при прекратяване на трудовото правоотношение с работник или служител се изплащат при спазване на законовите разпоредби на КТ и КТД.
чл.70 При прекратяване на трудовото правоотношение с работник или
служител на основание на чл. 328, ал. 1, т. 2, 3, 5, 11 и чл. 330, ал. 2, т.6 от КТ задължително се спазват разпоредбите на чл.ЗЗЗ от КТ и
Наредба № 5 за болестите, при които работниците, боледуващи от тях, имат особена закрила съгласно чл. ЗЗЗ, ал. 1 от КТ /изд. МНЗ и ЦСБПС, ДВ., бр. ЗЗ от 1987 г./

Глава XI

Противопожарен режим, охранителен режим

чл.71 Охранителен режим - правила:
1. Помощния персонал пропуска влизането на външни лица след представянето на лична карта и записването им в книга за пропускателния поток; осъществява контрол върху достъпа на транспотната фирма на територията на училищено; следи видеонаблюдението на охранителните камери към училището; контролира прилежащото дворно пространство към сградата;
2. учителите, учениците, административният и помощен персонал влизат в сградата с индивидуален чип, осигуряващ достъп;

чл.72 Противопожарен режим - правила:
1. всеки служител при всекидневната си дейност да изпълнява точно и навреме противопожарните правила и да следи за тяхното изпълнение от други лица. Да знае мястото на противопожарния уред, осигуряващ пожарната безопасност на работното му място и начина за действие с
него; в края на работното време всеки работник да провери и остави в пожаробезопасно състояние своето работно място и ел. уредите, с които работи;
2. след приключване на работното време електрическите инсталации, силовата и осветителната /без дежурното осветление и денонощно работещите съоръжения/ да се изключват; след приключване на работния ден чистачките да отразят в книга състоянието на района, за който отговарят, както и това, че ел. инсталации, силовата и осветителните съоръжения са изключени, водата е спряна и прозорците затворени. Контролът се осъществява от домакина.
3. да не се задръстват с горими и други материали пътищата за осъществяване на успешно пожарогасене и евакуация;
4. да не се подсилват електрическите предпазители. Изгорелите да се подменят с нови, стандартни за съответния номинален ток;
5. при спиране на ел. ток да не се използват свещи и други средства с открит пламък. Да се използват електрически фенерчета, петромаксови лампи, ветроупорни фенери, осветление от акумулаторни батерии.

Глава XII

Документация

Чл.73 Правила за работа със задължителна училищна документация и архивиране:
1. Директорът в началото на всяка учебна година определя класните ръководители по класове.
2. Класните ръководители, учители въвеждат данни в електронния дневник до 16 септември всяка учебна година.
а) Попълват липсващите данни за учениците, родителите и личните лекари, отразяват страница и номер от книгата за подлежащи до навършване на 16 годишна възраст на учениците си. Класните ръководители на класовете, на които се издават удостоверения и свидетелства, вписват в електронния дневник номера и датата на съответния документ. Класните ръководители на класовете, които провеждат НВО, вписват в електронния дневник съответните точки от НВО.
б) Отразяват родителските срещи, индивидуалните консултации на учителите с учениците и родителите.
в) Изписват списъци с имената на учениците от съответния клас и след запознаване с ПУД, Учебния план и ПЗБУТ ги предоставят за подпис на учениците и родителите.
г) В началото на учебната година и в началото на втория срок се вписват дати за класни работи от съответните преподаватели.
д) Всеки преподавател внася текущи, срочни и годишни оценки като спазва стандарта за оценяване и училищния учебен план.
е) Класният ръководител изпраща уведомително писмо за отсъствията на учениците, съгласно правилника за дейността на училището.
3. Приемане на ученици от други учебни заведения, при наличие на свободни места, става след разрешение на директора на училището и представен образец 3-96, копие от личен картон на ученика, копие от учебния план и здравен картон /класният ръководител предоставя здравния картон на мед. сестра на училището/. При различия в учебните планове учениците полагат приравнителни изпити.
4. Заместник-директор УД отразява в книгата за подлежащи /до 16 год./ всички данни,

които са необходими.
5. Класният ръководител изготвя личен картон за ученика в гимназиален етап и записва новопостъпилия ученик в електронния дневник.
6. Административният секретар в 7-дневен срок изпраща писмо по образец до училището, от което идва ученика.
7. Преместването на ученик от училището в други учебни заведения става като се спазват законовите разпоредби.
8. Класният ръководител изготвя копие от учебния план, като документите се изпращат по служебен път, а преместването се отразява в дневника.
9. ЗАС издава документите за преместването на ученика в друго училище, след като получи служебна бележка .
10. Нанасянето на срочните и годишните оценки в личните картони става само от класния ръководител (председателят на изпитна комисия нанася оценки от изпити съгласно чл.13 (8) от Правилника за дейността на училището).
11. Приравнителни изпити на ученик, който се е обучавал в чужбина се правят след като документите са легализирани и въз основа на това се определят приравнителните изпити.
12. Директорът назначава със заповед комисия за провеждане на поправителни, зрелостни, приравнителни, за промяна на оценка и за определяне срочна /годишна/ оценка изпити, изпити за самостоятелна и индивидуална форма на обучение.
13. Домакинът подпечатва необходимия брой листове, заявени от председателя на комисията, като се подписват от директора.
14. Председателите на изпитните комисии предават на директора протоколи (индивидуални и общо попълнени от проведени изпити), билети и писмени работи в рамките на работния ден.
15. Председателят на изпитната комисия изнася резултатите от изпита в рамките на работния ден и внася оценките в електронните дневници и личните картони на учениците. Директорът  извършва проверка на документацията по провеждането на изпита и се подписва за вярното им отразяване в ЗУД, в протокола за писмения изпит.
16. Класният ръководител архивира електронния дневник на паралелката на хартиен носител при спазване на процедурния ред по проверка на данните.
17. Класният ръководител изпраща уведомително писмо до родителя на ученик, който ще повтаря, с информация в кой клас ще бъде следващата година и името на новия класен ръководител в срок до 14.IХ.
18. Удостоверение за завършен клас се издава при поискване от учениците, като се спазват изискванията на Наредба № 8 за документите.
19.Дубликат на  свидетелство за основно образование се издава в едномесечен срок след подадено заявление от гражданина, който е изгубил оригинала, като се спазва Наредба №8 за документите на системата на училищното образование.
20.Ползването на ЗУД от учители и заместник-директори става само с личен подпис от завеждащ архива и ЗУД се връща на завеждащия архив в деня на ползване, като се отразява в тетрадка.
21.ЗУД се съхранява в архив от изпълняващия длъжността „домакин“, съгласно Закона за държавен архив.
22.Унищожаване на документите от ЗУД се извършва, след изтичане срока за съхранението им, по установения със Закона за държавния архив ред.

ДОПЪЛНИТЕЛНИ РАЗПОРЕДБИ
§ 1. Трудовият колектив в училището се разпределя на педагогически и непедагогически персонал.
§ 2. Работниците и служителите в училището имат право да учредяват синдикални организации, които сами изработват и приемат свои устави и правила, организират своето управление и определят своите функции.
§ 3. Училищният директор съдейства и създава условия за осъществяване дейността на синдикалните организации.
§ 4. В училището може да се сключи само един  колективният трудов договор за системата на предучилищното и училищното образование.
§ 5. Общото събрание в училище се състои от всички работници и служители и само определя реда за своята работа.
§ б. Общото събрание е редовно, когато на него присъстват повече от половината от работниците и служителите и приема решенията си с обикновено мнозинство от присъстващите.
§ 7. Педагогическият съвет /ПС/ е специализиран орган за разглеждане и решаване на основни педагогически въпроси, които са определени в Закона за предучилищно и училищно образование.

ЗАКЛЮЧИТЕЛНИ РАЗПОРЕДБИ

§ 8. Този правилник се издава от директора на училището, на основание чл. 181 от КТ и в съответствие със съществуващата нормативна уредба и изменение и допълнение се извършват със заповед на директора.
§ 9. Разпоредбите на Правилника на вътрешния трудов ред не противоречат на нормативните актове и на колективния трудов договор.
[bookmark: _Hlk146519258]§ 10. Настоящият правилник се отнася до целия училищен състав - ръководство, педагогически и непедагогически персонал.                                                                            § 11. Директорът запознава целия трудов колектив с настоящия правилник.
§ 12.Неизпълнение на правилника за вътрешния трудов ред е нарушение на трудовата дисциплина. За нарушение на правилника за вътрешния трудов ред се счита всяко неизпълнение на задълженията, посочени в правилника. При констатиране на  такива училищното ръководство определя наказанията, съгласно действащите към момента на КТ.
§ 13. Контролът по изпълнението на правилника се влага на директора на учебното заведение.
§ 14.Настоящият правилник може да бъде изменен и допълван по реда на неговото приемане.

